L 137/62
150.
RO
Jurnalul Oficial al Uniunii Europene
25.5.2023
Pentru schemele de ajutoare supuse obligației de evaluare în conformitate cu punctul 147, statele membre trebuie să notifice un proiect de plan de evaluare, care va face parte integrantă din evaluarea schemei de către Comisie, după cum urmează: (a) împreună cu schema de ajutoare, dacă bugetul pentru ajutoare de stat al schemei depășește 150 de milioane EUR în orice an dat sau 750 de milioane EUR pe durata sa totală; (b) în termen de 30 de zile lucrătoare de la o modificare semnificativă care majorează bugetul schemei la peste 150 de milioane EUR într-un anumit an sau la 750 de milioane EUR pe durata totală a schemei; (c) în termen de 30 de zile lucrătoare de la contabilizarea oficială a unor cheltuieli efectuate în cadrul schemei de peste 150 de milioane EUR în orice an dat.
151.
Proiectul de plan de evaluare trebuie să fie conform cu principiile metodologice comune indicate de Comisie (77).
Statele membre trebuie să publice planul de evaluare aprobat de Comisie.
152.
Evaluarea ex post trebuie efectuată de către un expert independent de autoritatea care acordă ajutorul de stat, pe baza planului de evaluare.
Fiecare evaluare trebuie să includă cel puțin un raport de evaluare intermediar și un raport de evaluare final.
Statele membre trebuie să publice ambele rapoarte.
153.
Raportul final de evaluare trebuie prezentat Comisiei în timp util pentru evaluarea unei eventuale prelungiri a schemei de ajutoare și cel târziu cu nouă luni înainte de expirarea schemei.
Perioada respectivă poate fi redusă în cazul schemelor care trebuie evaluate în ultimii doi ani de punere în aplicare.
Domeniul de aplicare și modalitățile precise ale fiecărei evaluări vor fi descrise în decizia de aprobare a schemei de ajutoare.
În notificarea unei măsuri de ajutor ulterioare cu un obiectiv similar trebuie să se descrie modul în care au fost luate în considerare rezultatele evaluării.
5.
Raportare și monitorizare
154.
În conformitate cu Regulamentul (CE) 2015/1589 al Consiliului (78) și cu Regulamentul (CE) nr.
794/2004 al Comisiei (79), statele membre trebuie să prezinte Comisiei rapoarte anuale.
155.
Statele membre trebuie să păstreze evidențe detaliate cu privire la toate măsurile de ajutor.
Evidențele trebuie să conțină toate informațiile necesare pentru a stabili faptul că au fost îndeplinite condițiile privind costurile eligibile și intensitățile maxime ale ajutorului.
Evidențele respective trebuie păstrate timp de zece ani de la data acordării ajutorului și trebuie furnizate, la cerere, Comisiei.
6.
Aplicabilitate
156.
Comisia va respecta principiile și orientările stabilite în prezenta comunicare la evaluarea compatibilității tuturor ajutoarelor pentru C&D&I notificate în privința cărora i se solicită să ia o decizie după data de 19 octombrie 2022.
Ajutoarele pentru C&D&I ilegale vor fi evaluate în conformitate cu normele aplicabile la data la care s-au acordat ajutoarele.
157.
În temeiul articolului 108 alineatul (1) din tratat, Comisia propune ca statele membre să modifice, acolo unde este necesar, schemele de ajutor pentru C&D&I existente astfel încât să asigure conformitatea acestora cu prezentul cadru până, cel târziu, la 6 luni de la intrarea în vigoare a prezentului cadru.
(77) Documentul de lucru al serviciilor Comisiei, Metodologie comună pentru evaluarea ajutoarelor de stat, Bruxelles, 28.5.2014 [SWD (2014) 179 final], sau oricare dintre documentele ulterioare acestuia.
(78) Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO L 248, 24.9.2015, p. 9).
(79) Regulamentul (CE) nr.
794/2004 al Comisiei din 21 aprilie 2004 de punere în aplicare a Regulamentului (CE) nr.
659/1999 al Consiliului de stabilire a normelor de aplicare a articolului 93 din Tratatul CE (JO L 140, 30.4.2004, p. 1).